
Tehniline kirjeldus

Sotsiaalkindlustusameti Juhtide ja teenuseomanike praktikum 23.10.2026: Kommunikatsiooni roll inimeste ja teenuse juhtimises.

[bookmark: _Hlk216872666]Hanke eesmärgiks on Juhtide praktikumi läbiviimiseks rentida sobivad seminariruumid  koos konverentsitehnika ning toitlustusega.


1.	Üldtingimused
1.1. 	Sotsiaalkindlustusameti Juhtide praktikum toimub 23.10.2026, Tallinnas.
1.2. 	Osalejate arv: kuni 40 inimest, täpse osalejate arvu teatame nädal enne sündmuse toimumist. 
1.3. 	Seminariruum peab asuma mõistliku jalutuskäigu kaugusel ühistranspordi peatusest (ca 10 min jalutuskäigu kaugusel). 
1.4. 	Maja ees või kümne minuti jalutuskäigu kaugusel peab asuma parkla(d), mis arvestaks osalejate arvuga.
1.5. 	Seminariruumid peavad vastama töötervishoiu ja tööohutuse seaduses sätestatud töötervishoiu ja -ohutuse nõuetele. Samuti peab arvestama keskkonnahoidlike sündmuskorralduse nõuetega (Keskkonnahoidlike ürituste korraldamise riiklik juhis, Keskkonnateadlikkus/kliimaministeerium).
1.6. 	Pakkujale laieneb ka nende toimingute teostamise ja teenuste osutamise kohustus, mis ei ole tehnilises kirjelduses sõnaselgelt välja toodud, kuid mis oma olemusest lähtuvalt kuuluvad hanke objektiga tavapäraselt seotud teenuste hulka. Näiteks vajadusel muud  sündmuste korraldusega seonduvad teenused nagu prügikorraldus jmt.
1.7. 	Pakkuja peab tagama parima hinna garantii, st pakkuja poolt osutatavad teenused ei tohi olla kallimad kui pakkuja koostööpartneri hinnakirjas tavakliendile, mis on avalikult kättesaadavad muuhulgas ka veebipõhiselt. Pakkuja poolt pakutav hind peab olema samaväärne või soodsam kui vabalt pakutav teenuse hind hinnakirja järgselt tavakliendile või tarbijast püsikliendile. Hankijal on õigus teostada pistelist kontrolli sh tehes päringuid pakkuja koostööpartnerile veendumaks, et pakkuja poolt pakutav teenus on hankijale parima hinnaga.
1.8. 	Toitlustus ja seminariruum peavad asuma samas hoones või ühendatud korpustes.

2.	Nõuded seminariruumile
2.1. 	Mahutavus kuni 40 inimest, soovitavalt bankettstiilis istudes ümmarguste laudade taga. Kui konverentsiruumis ei ole võimalik bankettstiilis istumist korraldada, siis peab läheduses olema ruum, kus on lauad, mille suurused on piisavad, et laudkondadel oleks võimalik nende peal materjale läbi töötada, kirjutada, arutelusid pidada. Lisaks tuleks arvestada, et kõigil osalejatel oleks mugav jälgida ekraani/esinejat. 
2.2. 	Toolid peavad olema mugavad (pehme istumisalus) ja seljatoega.
2.3. 	Koolitusruum peab olema osalejate jaoks privaatne ehk sinna ei tohi ligi pääseda kõrvalised isikud.
2.4. 	Töötav ventilatsioon, mis on piisav kuni 40-le osalejale (soovituslikult konditsioneer).
2.5. 	Kasutamiseks vaba kell 09.00 kuni 16.00.
2.6. 	Esitlus- ja helitehnika: videoprojektor, esitlussein/ekraan esitluseks, kaks mikrofoni, millest vähemalt 1 käsimikrofon, kõlarid, helivõimendus, esitluspult,  vajaminevad ühenduskaablid (sh HDMI) - valmis koheseks kasutamiseks. Koolitajale väiksem laud, kuhu arvuti toetada ning arvuti laadimisvõimalus.
2.7. 	Päeva jooksul peab vajadusel olema kättesaadav inimene, kes vastutab tehnika toimivuse eest.
2.8. 	Ruumis peab olema konverentsi korraldamiseks sobilik akustika (ei tohi kajada) ning samal ajal peab heliisolatsioon tõkestama kõrvaliste helide konverentsiruumi levimist.
2.9. 	Pabertahvel ja markerid.
2.10. 	Osalejatele kasutamiseks paber ja pastapliiatsid.
2.11. Ruumis või ruumi vahetus läheduses (soovitavalt sissepääsu juures) lauad osalejate registreerimiseks.
2.12. Ruumi lähedal tualetid.


3.	Nõuded toitlustusele
3.1. 	Toitlustamise osutamisel on lubatud korduvkasutatavate nõude kasutamine ja/või ühekordsed nõud, kui nende materjal on biolagunev.
3.2. 	Sisaldab teenindust.
3.3. 	Kogu toitlustuse menüü on koostatud põhimõttega, et vähemalt 90% menüüst on taimetoit.
3.4. 	Toitlustus on korraldatud väljaspool seminariruumi.
3.5. 	Toitlustuse ajal on tagatud kõikidele toitlustatavatele istumiskohad laudade taga ja/või seisukohad seisulaudade taga.
3.6. 	Toitlustuse menüü valikul peab arvestama, et ca 15% sööjatest võivad olla laktoosi- ja/või gluteenitalumatud, sh arvestada ka kohvi kõrvale laktoosivaba piim ja/või taimne piimajook.
3.7. 	Kohv, tee (sh suhkur, mesi, piim, taimne piim) ja kannuvesi peavad olema osalejatele tagatud terve päeva jooksul. 
3.8. 	Pakkumuse esitamisega koos palume edastada ka näidismenüü, mis ei ole hankijale siduv. Hankija jätab endale õiguse menüüs ja ajakavas teha korrektuure koostöös edukaks tunnistatud pakkujaga võttes arvesse, et pakkumuse maksumus selle tulemusena ei muutu.
3.9. Tervituslaud on ajavahemikul kell 10.00-10.30. Tervituslaud sisaldab:
3.9.1.	tervislikke soolaseid kosutavaid suupisteid (pirukas/võileib ja gluteenivaba alternatiiv). Tervituslaua toitlustus peab olema arvestusega miinimum 150 g inimese kohta. 
3.10. 	Buffeena serveeritud lõunasöök on ajavahemikul kell 12.30-13.30.  
3.11 .	Lõunasöök peab sisaldama pearooga (nt liha ja kartul või kana/kala ja riis vmt), pearoa juurde vähemalt ühte garniiri, eelistatud on 2 valikut, sh ühte toorsalativalikut. Pearoa juures oleva garniiri koostisosad ei tohi minna kokku toorsalati valikuga. Nt kui garniirina on valikus küpsetatud juur- ja köögiviljad, siis mitte kasutada samu vilju toorsalatina (nt. porgand, peet, paprika jne).
3.12  Igale osalejale koolituse alguses laual maius, nt trühvlikomm. 
3.13. Hankija eelistab hooajalist ja kodumaist toorainet ning eestipäraseid lihtsaid roogasid. 


